**MAZSALACAS ČEMPIONĀTS PLUDMALES VOLEJBOLĀ 2025**

**NOLIKUMS**

1. **Mērķis un uzdevumi:**
   1. popularizēt pludmales volejbolu ne tikai pieaugušo vidū, bet arī jauniešu vidū, kā visiem pieejamu sporta veidu;
   2. sekmēt pludmales volejbola attīstību Valmieras novadā un Latvijā;
   3. noskaidrot spēcīgākos volejbola entuziastus;
   4. veicināt regulāru nodarbošanos ar fiziskām aktivitātēm brīvā dabā.
2. **Vadība:**
   1. sacensības organizē Valmieras novada Sporta pārvalde sadarbībā ar Skaņkalnes pagasta sporta entuziastu Gunāru Zundu. Galvenais sacensību tiesnesis Gunārs Zunda, jautājumu gadījumā var sazināties e-pastā – [zunda.gunars@gmail.com](mailto:zunda.gunars@gmail.com).
3. **Vieta un laiks:**
   1. pludmales volejbola čempionāts **notiks** **Valtenberģu muižas parka teritorijā, Mazsalacā**, **Valmieras novadā** (piesakoties vairāk kā 12 komandām – papildlaukums Skaņkalnes pagasta volejbola laukumā, Bērzu ielā 2, Skaņkalnē, Skaņkalnes pagastā, Valmieras novadā).
   2. **čempionāts notiks:**
      1. **1.posms – 08.06.2025.** plkst.11.00;
      2. **2.posms – 20.07.2025.** plkst.11.00;
      3. **3.posms – 17.08.2025.** plkst.11.00;
      4. čempionāta **noslēguma posms – 06.09.2025**. plkst.10.00 priekšsacīkstes, plkst.12.00 fināla sacensības.
4. **Dalībnieki:**
   1. piedalīties var ikviens pludmales volejbola interesents;
   2. komanda sastāv no 2 spēlētājiem (bez vecuma un dzimuma ierobežojuma);
   3. sacensību noslēguma turnīrā (bez priekšsacīkstēm) piedalās pirmie 8 komandu dalībnieki ar augstāko punktu skaitu reitingā;
   4. sacensību noslēguma turnīra dalībnieki no reitinga 9.vietas un zemāk un dalībnieki, kuri nebūs piedalījušies iepriekšējos turnīra posmos, dalību posmā sāk ar priekšsacīkstēm;
   5. dalībnieku skaits sacensību noslēguma posmā ierobežots – ne vairāk kā 16 dalībnieki;
   6. katrs dalībnieks uzņemas pilnu atbildību par savu veselības stāvokli. Turnīra organizatori nenes atbildību par dalībnieku iespējamām traumām vai nelaimes gadījumiem turnīra laikā. Par nepilngadīgo personu veselības stāvokli atbild viņu likumīgie pārstāvji.
5. **Sacensību noteikumi:**
   1. turnīrs norisinās pēc atvieglotiem pludmales volejbola noteikumiem, formātā 2:2;
   2. atkarībā no pieteikušos komandu skaita, tiks lemts par izspēles kārtību un ar izlozes palīdzību komandas tiks sadalītas apakšgrupās;
   3. turnīrs notiek 3 posmos no kuriem visi tiks vērtēti kopvērtējumā;
   4. organizatori patur tiesības noteikt spēļu sadalījumu pa laukumiem;
   5. no spēlēm brīvā komanda nodrošina spēļu tiesnesi;
   6. par katru uzvarētu setu komanda saņem vienu punktu. Par uzvaru 2:0, komanda saņem 3 punktus, par uzvaru 2:1 – 2 punktus. Zaudētāji ar 1:2 saņem 1 punktu, zaudētāji 0:2 saņem 0 punktus. Par neierašanos uz spēli komanda saņem 0 punktus un zaudē spēli 0:2.
   7. ja komanda izstājas, tad apakšgrupas spēlēs ar konkrēto komandu punktus nerēķina. Komandai piešķir pēdējo vietu. Par posmu komandas dalībnieki iegūst 1 punktu.
   8. par posmā iegūto vietu komandas dalībnieki saņem punktus:

|  |  |  |  |  |
| --- | --- | --- | --- | --- |
| 1.vieta – 30 p. | 5.vieta – 16 p. | 9.vieta – 12 p. | 13.vieta – 8 p. | 17.vieta – 4 p. |
| 2.vieta – 25 p. | 6.vieta – 15 p. | 10.vieta – 11 p. | 14.vieta – 7 p. | 18.vieta – 3 p. |
| 3.vieta – 21 p. | 7.vieta – 14 p. | 11.vieta – 10 p. | 15.vieta – 6 p. | 19.vieta – 2 p. |
| 4.vieta – 18 p. | 8.vieta – 13 p. | 12.vieta – 9 p. | 16.vieta – 5 p. | 20. vieta un turpmākās – 1 p. |

* 1. ja komandām kopvērtējumā ir vienāds punktu skaits, bet dažāds posmu apmeklējums, tad augstāku vietu ieņem komandu dalībnieki, kas konkrēto punktu summu ir saņēmuši piedaloties vairāk posmos, ja arī posmu skaits vienāds, tad tiek skatīts, kam vairāk 1.vietas, ja tās sakrīt tad 2.vietas utt. Ja pilnīgi visi iepriekš minētie rādītāji ir vienādi, tad augstāks sezonas noslēguma turnīra sākuma reitings tam dalībniekam, kurš pirmais pieteicās;
  2. sacensību noslēguma turnīra priekšsacīkstēs dalībnieki, ņemot vērā sākuma reitingu un/vai pieteikšanās kārtību, tiks sadalīti grupās pa 4 volejbolisti, grupu turnīra komandās katrs ar katru kopā spēlējot vienreiz. Sacensību sistēma tiks noteikta sacensību dienā skatoties pēc ieradušos volejbolistu skaita;
  3. sacensību noslēguma turnīra dalībnieki (ņemot vērā sākuma reitingu vai priekšsacīkstēs iegūtās vietas), tiks sadalīti grupās pa 4 volejbolisti, grupu turnīra komandās katrs ar katru kopā spēlējot vienreiz. Grupu sastāvs pēc sākuma reitinga numuriem 1., 8., 9.,16., 2.,7.,10.,15., 3., 6.,11.,14., 4., 5., 12.,13. Pusfināla grupā uzreiz iekļūs grupu uzvarētāji. 2. vietu ieguvēji iekļūs ceturdaļfināla grupā, pārējie – spēlēs kvalifikācijas kārtā, no kurām turpmāk attiecīgi ceturdaļfināla, pusfināla un fināla grupās iekļūs pa 2 labākie no katras grupas. Pēc fināla grupas turnīra 2 labākie iekļūst superfinālā, pēc tam katrs izvēlās 1 pārinieku no sacensību dalībnieku vidus un izspēlē superfinālu līdz 1 uzvarētam setam;
  4. sacensību noslēguma turnīrā katra spēle notiek līdz 1 uzvarētam setam;
  5. sacensību noslēguma turnīrā augstāku vietu turnīra grupās pie vienāda punktu skaita ieņem dalībnieks pēc sekojošiem labākiem rādītājiem:
     1. iegūto uzvaru skaits grupā;
     2. visās grupas spēlēs kopā gūto punktu attiecība. Ja visi minētie rādītāji vienādi - vietu sadalījumu nosaka ņemot vērā sākuma reitingu vai ātrāku dalībnieku pieteikšanās laiku.

1. **Pieteikšanās:**
   1. pieteikšanos čempionātam var veikt līdz iepriekšējās čempionāta posma norises dienai līdz plkst.15:00, aizpildot pieteikšanos anketu [ŠEIT](https://docs.google.com/forms/d/e/1FAIpQLSdEEOn7FLQfEBTZm7vKNxuEuYG2ifuAUADZdv-oL3Jc50bjLA/viewform?usp=header).
   2. dalībniekiem būs iespējams pieteikties uz vietas norises dienās no plkst.10:30;
   3. uz katru posmu komandai jāpiesakās atsevišķi;
   4. ja komanda pieteikusies uz posmu/-iem un vēlas atteikt savu dalību, lūgums par to laicīgi informēt (e-pasts: [diana.krastina@valmierasnovads.lv](mailto:diana.krastina@valmierasnovads.lv), vai SMS pa tālr.20264676);
   5. maksimālais komandu skaits katrā posmā – 24.
2. **Apbalvošana:**
   1. 1.-3. vietu ieguvēju komandas katrā posmā tiks apbalvotas ar simboliskām balvām;
   2. kopvērtējumā, sacensību noslēguma turnīrā, ar medaļām un balvām tiks apbalvoti 1.-8. vietu ieguvēji.
3. **Citi noteikumi:**
   1. organizatori patur tiesības, vajadzības gadījumā, veikt izmaiņas nolikumā;
   2. organizatori neuzņemas atbildību par personai nodarītajiem materiālajiem un fiziskajiem zaudējumiem un traumām;
   3. piesakoties turnīram, dalībnieki apliecina, ka neiebilst personu datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai Valmieras novada pašvaldības publicitātes nolūkos.
4. **Personas datu apstrāde:**
   1. personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV-4201, tel. 64207120; e-pasts: pasts@valmierasnovads.lv;
   2. personas datu apstrādes tiesiskais pamats – likums “Par pašvaldībām” 15.panta 6.punkts, Vispārīgās datu aizsardzības regulas 6.panta 1.punkta c) un e) apakšpunkti;
   3. personas datu apstrādes mērķis - īstenot šajā nolikumā noteikto mērķi un uzdevumus;
   4. dalībnieka personas dati tiks apstrādāti atbilstoši fizisko personu datu aizsardzības regulējuma prasībām;
   5. pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu;
   6. pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos;
   7. papildus informācija par personas datu aizsardzību pieejama Valmieras novada pašvaldības mājas lapā: <https://www.valmierasnovads.lv/pasvaldiba/informacija/personas-datu-aizsardziba/>